JY LEES NOU ’n Fees vir moeders: Lig en spoggerig
Danielle Potgieter van Durbanville is ’n ma van drie. Sy wil ’n ete hou waar sy en haar vriendinne wat ook moeders is saam kan fees vier en ontspan. Die tema is wit en groot bosse tulpe en wit bedlampies skep ’n spoggerige atmosfeer.
Danielle se wit-op-wit spyskaart.
• Blomkoolsop met amandel- en spekkrummels
• Sjokolade-sop met vlierblomsorbet
BLOMKOOLSOP MET AMANDEL- EN SPEKKRUMMELS
• 250 g-pakkie gekapte spek
Verhit botter en olyfolie tot matig warm in middelslag-kastrol. Voeg ui, knoffel en sprietuie by. Braai vir 2 minute. Stel hitte laer en sit deksel op. Laat ui in toe pot stowe vir 8 – 10 minute. Roer af en toe. Voeg blomkool by en roer. Sit weer deksel op en stowe vir nog 5 minute.
Voeg melk en aftreksel by en bring tot kookpunt. Laat kook vir 20 – 25 minute of tot blomkool sag en gaar is. Geur goed met sout en peper. Terwyl sop kook maak spek en amandel krummels: Verhit braaipan tot warm en droogbraai spekblokkies tot goudbruin en bros. Voeg amandel-vlokkies by en braai nog 1 minuut of tot amandels goudbruin is.
Verwerk in voedselverwerker tot gladde mengsel. Plaas mosterdsaad en 60 ml botter in middelslag-pot en bring dit oor lae hitte tot kookpunt. Laat stadig prut vir 2 – 3 minute of tot goudbruin. Skep sop in bakkies en skep bruin mosterdsaadbotter bo-oor. Sit voor met spekkrummels.
Wenk: Die geheim is om die ui lank en stadig in baie botter te braai.
Die lekker ding van Paella is dat alles saam gaar gemaak word. Sit sommer jou paella-pan in die middel van die tafel en almal help hulself.
• 1 rooi-ui, grofgekap
• 1 rooi soetrissie, in repe gesny
• 2 chorizo-worse, in skywe gesny
• 500 ml langkorrelrys
• 500 ml witwyn
• 30 ml paprika
• 1 blik (410 g) gekapte tamaties
• 1,5 liter hoender-aftreksel
• 400 g steurgarnale (prawns)
• 200 g mossels
• 5 tiemietakkies se afgestroopte blare
Verhit olyfolie in ’n paella-pan. Braai ui, knoffel en soetrissie saam vir sowat 2 minute. Voeg chorizo by en braai vir sowat 5 minute. Voeg rys by en braai vir sowat 5 minute. Gooi witwyn by en braai totdat wyn byna weggekook het. Voeg borrie, paprika, lourierblare en tamaties by. Voeg aftreksel met ’n groot soplepel by, lepel vir lepel. Roer nou en dan. Voeg steurgarnale, mossels en tiemie by so 10 minute voordat rys gaar is. Geur met sout en swartpeper. Wanneer steurgarnale pienk is, is hulle gaar. Sprinkel pietersielie oor.
SJOKOLADE-SOP MET VLIERBLOMSORBET
• 350 ml jogurt
• 100 ml suiker
• 100 ml kookwater
• 100 ml vlierblom-stroop
• 100 g (120 ml) suiker
Plaas eiergele, suiker en vanielje in mengbak. Klits tot goed gemeng. Verhit melk in middelslag-pot tot net onder kookpunt. Gooi bo-oor eiergeelmengsel terwyl jy roer. Gooi mengsel terug in pot. Roer oor lae hitte met houtlepel tot mengsel die agterkant van die lepel bedek, sowat 10 – 12 minute. Moenie mengsel laat kook nie, want dit sal skif. Gooi warmmengsel oor witsjokolade en roer tot glad. Sit sop voor met vlierblomsorbet.